Psalm 31 (1) - www.bybelkennis.co.za
by Coen Slabber · Published 25/11/2016 · Updated 11/10/2016
All theology, when separated from Christ, is not only vain and confused, but is also mad, deceitful, and spurious. – John Calvin
Hierdie psalm kan in ‘n paar opsigte met Psalm 22 vergelyk word. Hierdie psalm is ‘n gebed wat voortspruit uit ‘n dringende behoefte. Dit pleit vir verlossing, maar tussen sy pleidooie weef hy verklarings van vertroue in die Here en klaagliedere oor die huidige situasie in. Voor die einde van die psalm kry ons ‘n duidelike oorgang wat sê dat die gebed reeds beantwoord is.
Vers 2 – 9 is ‘n gebed wat in homself volledig kan wees. Daar is pleidooie vir God om te luister en te verlos, stellings van vertroue en toewyding, verklarings dat God gereageer het en ‘n verwagting van ‘n blye reaksie daarop. Vers 10 – 25 gaan dit alles weer deur, maar met ‘n ander profiel. Dit begin met ‘n pleidooi wat oorgaan in ‘n klaaglied (vers 10 – 14). Dit word deur verdere pleidooie waarin stellings van vertroue ingeweef is, gevolg (vers15 – 21). Die sluit af met aanbidding en oproepe gegrond op die Here wat gehoor en gereageer het (vers 22 – 25).
Die klaaglied in vers 10 – 14 beklemtoon hoe lank die psalmis se beproewing al geduur het. Die beskrywing van die situasie sluit onder andere benoud, verdriet, kwelling, bespotting, wegkwyn, verskrikking, kwaadpratery en skrikbewind in.
Vir die musiekleier. ’n Psalm. Van Dawid.
Hierdie psalm word dikwels gekoppel aan 1 Samuel 23:26 waar Dawid ontsteld was omdat Saul hom agtervolg het. Die Here het hom gered
Het ons nog tyd vir God?
Is die evangelies mites en legendes?
Die doop as teken